CELEX: 62013CN0417
Language: et
Date: 2013-07-23 00:00:00
Title: Kohtuasi C-417/13: Eelotsusetaotlus, mille on esitanud Oberster Gerichtshof (Austria) 23. juulil 2013 — ÖBB Personenverkehr AG versus Gotthard Starjakob

9.11.2013   
            
            
               ET
            
            
               Euroopa Liidu Teataja
            
            
               C 325/10
            
         Eelotsusetaotlus, mille on esitanud Oberster Gerichtshof (Austria) 23. juulil 2013 — ÖBB Personenverkehr AG versus Gotthard Starjakob
   (Kohtuasi C-417/13)
   2013/C 325/17
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Kostja ja kassatsioonkaebuse esitaja: ÖBB Personenverkehr AG
   
      Hageja ja vastustaja kassatsioonimenetluses: Gotthard Starjakob
   
      Eelotsuse küsimused
   
   
               1)
            
            
               Kas põhiõiguste harta artiklit 21 koostoimes direktiivi 2000/78/EÜ (1) artikli 7 lõikega 1 ning artiklitega 16 ja 17 tuleb tõlgendada nii, et
               
                           a)
                        
                        
                           töötajal, kelle puhul tööandja määras järgmisele palgaastmele tõusmise lähtekuupäeva eelnevalt töötatud aja arvessevõtmise vanuseliselt diskrimineeriva korra alusel esmalt ebaõigesti, on igal juhul õigus nõuda palgavahe hüvitamist mittediskrimineeriva järgmisele palgaastmele tõusmise lähtekuupäeva alusel,
                        
                     
                           b)
                        
                        
                           või nii, et liikmesriik võib kõrvaldada eelnevalt töötatud aja arvessevõtmise korrast tuleneva vanuselise diskrimineerimise ka ilma rahalist hüvitist maksmata (järgmisele palgaastmele tõusmise lähtekuupäeva uuesti määramine samaaegse järgmisele palgaastmele tõusmise tähtaja pikendamisega), eelkõige kui selline rahalise hüvitiseta lahendus järgib tööandja likviidsuse säilitamise ja ümberarvutamisest tekkiva liigse koormuse vältimise eesmärke?
                        
                     
         
               2)
            
            
               Kui vastus esimese küsimuse punktile b on jaatav:
               Kas seadusandja võib eelnevalt töötatud aja arvessevõtmise mittediskrimineeriva korra
               
                           a)
                        
                        
                           kehtestada ka tagasiulatuvalt (käesoleval juhul 27. detsembri 2011. aasta seadusega (BGBl. I 2011/129), mis on kohaldatav alates 1. jaanuarist 2004) või
                        
                     
                           b)
                        
                        
                           kehtib eelnevalt töötatud aja arvessevõtmise ja ametialase edasijõudmise uus kord alles alates selle vastuvõtmisest või avaldamisest?
                        
                     
         
               3)
            
            
               Kui vastus esimese küsimuse punktile b on jaatav:
               Kas põhiõiguste harta artiklit 21 koosmõjus direktiivi 2000/78/EÜ artikli 2 lõigetega 1 ja 2 ning artikli 6 lõikega 1 tuleb tõlgendada nii, et
               
                           a)
                        
                        
                           seadusega sätestatud kord, mis näeb töötamise algusperioodil ette pikema järgmisele palgaastmele tõusmise tähtaja ja raskendab seega järgmise palgaastme saavutamist, on kaudne vanuseline diskrimineerimine,
                        
                     
                           b)
                        
                        
                           ja kui küsimuse punktile a tuleb vastata jaatavalt, siis kas pidades silmas vähest töökogemust töötamise algusperioodil on selline kord asjakohane ja vajalik?
                        
                     
         
               4)
            
            
               Kui vastus esimese küsimuse punktile b on jaatav:
               Kas direktiivi 2000/78/EÜ artikli 7 lõiget 1 ja artikli 8 lõiget 1 koosmõjus artikli 6 lõikega 1 tuleb tõlgendada nii, et varasema vanuseliselt diskrimineeriva korra edasikehtimine üksnes eesmärgiga kaitsta töötajaid uuest mittediskrimineerivast korrast tuleneva sissetuleku vähenemise eest (palga säilitamise tingimus) on olemasolevate õiguste säilitamise ja õiguspärase ootuse kaitse põhimõtte alusel lubatav või õigustatud?
            
         
               5)
            
            
               Kui vastused esimese küsimuse punktile b ja kolmanda küsimuse punktile b on jaatavad:
               
                           a)
                        
                        
                           Kas seadusandja võib arvessevõetava eelnevalt töötatud aja kindlakstegemiseks näha ette töötaja koostöökohustuse ning seada töötatud aja arvessevõtmise ja ametialase edasijõudmise uuele korrale ülemineku sõltuvusse selle koostöökohustuse täitmisest?
                        
                     
                           b)
                        
                        
                           Kas töötaja, kes ei täida oma koostöökohustust seoses järgmisele palgaastmele tõusmise lähtekuupäeva uuesti määramisega eelnevalt töötatud aja arvessevõtmise ja ametialase edasijõudmise uue mittediskrimineeriva korra alusel ning ei kasuta seega teadlikult mittediskrimineerivat korda, soovides vabatahtlikult varasema vanuseliselt diskrimineeriva korra rakendamist, võib tugineda väitele, et varasem kord on vanuseliselt diskrimineeriv, või on varasema diskrimineeriva korra rakendamise soov üksnes rahalise nõude esitamise eesmärgil õiguse kuritarvitamine?
                        
                     
         
               6)
            
            
               Kui vastused esimese küsimuse punktile a või esimese küsimuse punktile b ja teise küsimuse punktile b on jaatavad:
               Kas liidu õiguses põhiõiguste harta artikli 47 esimeses lõigus ja ELL artikli 19 lõikes 1 sätestatud tõhususe põhimõttest tuleneb, et liidu õiguse alusel esitatavate nõuete aegumistähtaeg ei hakka kulgema enne, kui Euroopa Liidu Kohus on kuulutanud asjassepuutuvat õiguslikku olukorda üheselt selgitava otsuse?
            
         
               7)
            
            
               Kui vastused esimese küsimuse punktile a või esimese küsimuse punktile b ja teise küsimuse punktile b on jaatavad:
               Kas liidu õiguses sätestatud võrdväärsuse põhimõttest tuleneb, et eelnevalt töötatud aja arvessevõtmise ja ametialase edasijõudmise uue korra alusel esitatavale nõudele siseriiklikus õiguses ette nähtud aegumistähtaja peatumise norm (Bundesbahngesetz’i (Austria föderaalsete raudteede seadus) § 53a lõige 5) kohaldub ka tagantjärele makstava palgavahe nõude suhtes, mis on esitatud tulenevalt varasemast vanuseliselt diskrimineerivast korrast?
            
         
      (1)  Nõukogu 27. novembri 2000. aasta direktiiv 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, EÜT L 303, lk 16; ELT eriväljaanne 05/04, lk 79.